section_heading: Povijest
paragraph_text: U spomen na legendu se svake godine u Blatu, a u povodu Svih svetih i Dana župe Blato, na mjesnoj Plokati u okrilju blatske lože, blagoslivlja i degustira blatske lumblije. Također se održava tradicionalna manifestacija Dani blatske lumblije – izložba, degustacija i natječaj za najbolju lumbliju u organizaciji Turističke zajednice općine Blato. Izradu lumblije njeguje i Viteško udruženje Kumpanjija u svojoj sekciji prehrambenog folklora. Pripravljaju je za svoju tradicionalnu Kućnu zabavu koju održavaju koncem veljače.